**PROTOKOLL**

**FAGFORBUNDET AVD. 211**

**Onsdag 13. mai kl. 19:00, Romnummer: F-311, Psyk. Klinikk**

**Oppmøtte**: Theres, Margit, Anngun, Egil, Marit, Hege, Arild, Richard

**Meldt forfall**: Amina, Oddgeir

**Ordstyrer og referent:** Richard

**Saksliste (Fortsettelse fra saksnummer: 14/2020) 15.04.2020**

**15/2020 -** Godkjenning av protokoll fra forrige styremøte: 15.04.2020

Kommentar: Protokoll blir tilsendt samtlige styremedlemmer senest en uke etter styremøtet er avholdt, og om denne ikke blir sendt leder i retur med kommentar, blir protokoll dermed ansett som godkjent av styret, og legges så ut på avdelingens nettside.

**16/2020 –** Skriftlig søknad om økonomisk støtte til Norsk Folkehjelp (Ref. mail sendt alle styremedlemmer 21.04.2020)

Vedtak: Innvilges ikke, med alminnelig flertall i styret.

**17/2020 –** Videreføring fra saksnummer **13/2020** 15.04.2020 og **08/2020** 12.02.2020, med gjennomgåelse av regnskap fra kasserer, for at styret skal kunne planlegge evt. alternativ medlemspleie, ettersom sommer/båttur utgår som følge av Covid-19.

Vedtak: Styret vil, fremover, se på hvordan disse midlene kan benyttes til det årlige julebordet. HTV representant og kasserer, vil sjekke med hotell og underholdning. Styret er enig om, at det er viktig at medlemmer og plasstillitsvalgte får lyst til å delta på julebordet, og at dette foregår både innenfor de rammer som gjelder anbefalinger vedr. smittevern, så vel som de økonomiske. Det spilles inn flere forslag fra seksjonslederne.

**18/2020 –** Leder ønsker en innføring i hvordan arbeidet i seksjonene foregår, og en diskusjon om hvordan styret kan treffes uformelt for å bli enda bedre kjent. Leder ønsker at styret ser på alternativer til styreseminar, da situasjonen rundt Covid-19 er høyst usikker.

Vedtak: Anngun følger med på utviklingen og priser, vedrørende årlig styreseminar.

**19/2020 –** Informasjon fra ungdom, pensjonist, kasserer, seksjoner, opplæring, hovedtillitsvalgte, nestleder, leder:

Kasserer har mottatt «spam-mail» fra avsender som tilsynelatende, prøver å utgi seg for å være tidligere styreleder og nåværende styreleder, med oppfordring til kasserer om å betale midler i Euro til en konto med senere instruks. – Leder vil instruere styremedlemmene om, at når man mottar slike opplagte «spam-mailer,» eller andre mistenkelige henvendelser, skal man umiddelbart og uten opphold, gi beskjed per telefon til den/dem som er berørt, og ikke vente til førstkommende styremøte.

Kasserer har sendt ut siste varsel til flere medlemmer vedrørende manglende innbetaling av kontingent, og det er mange som går av på pensjon som blir værende medlemmer i avdelingen.

Leder for yrkesseksjonen helse og sosial ønsker koder over inn og- utmeldinger, og vil få dette tilsendt av kasserer. Samtlige ledere for yrkesseksjonene, samt pensjonisttillitsvalgt, vil også få kodene tilsendt på e-post. Kasserer vil sende inn og- utmeldingslistene direkte til styreleder per e-post slik at dette igjen kommer Fylket, samt seksjonslederne, hurtigere i hende.

Representant for hovedtillitsvalgte informerer styret om hva som skjer for tiden.

Hovedtillitsvalgt Sigve Romslo, har vært direkte med i drøftninger vedrørende overtidsavtalen i forbindelse med Covid-19.

Markedsplassen på SUS er bestilt til 15.10.20 kl. 10-12. Det samme er banner til begivenheten.

Opplæringsansvarlig informerer styret om status vedrørende «Fase-0» og «Fase-1.»

Nestleder ønsker at informasjon om Avd. 211 sin Instagramkonto: **fagforbundet\_sus** gjøres enda bedre kjent ovenfor medlemmene.

Leder informerer om at det er kommet flere henvendelser til forhenværende styreleder, om misforståelser vedrørende kontaktskjema i informasjonspakken som er sendt alle plasstillitsvalgte av nestleder. Skjemaet er gjennomgått med nestleder, og må sees i sammenheng med førstesiden av arket, hvor det fremkommer at man kan kontakte styreleder på mail eller internpost, ved spørsmål angående ufrivillig deltid, og er ikke anmodet av nestleder som noen instruks. Dette bes gjøres kjent og oppmerksom på, i tilfelle man får spørsmål rundt dette.

Ref.

Richard Haga